তোমরা তো এখনকার দিনের ছাত্র। এ সব বুঝবা না। তুমি পড়ানো বলতে কী বোঝো? তবে এটা ঠিক, সাধারণত শিক্ষকরা যেভাবে পড়ান, তিনি সেভাবে পড়াতেন না। তাঁর পড়ানোর ধরন ছিল একেবারেই ভিন্ন। তাঁর বিরুদ্ধে অভিযোগ ছিল, উনি পড়াতেন না। ওভাবে তাঁকে পাইবা না। তাঁর পড়ানো ছিল এক্সট্রা অর্ডিনারি, তিনি তো আমাদের মতো ক্লাস নিতেন না।… আমরা একবার ভাইবা নিতাছি এবং ভাইবা বোর্ডে প্রফেসর রাজ্জাককে আনা হল। আমরা সবাই প্রশ্ন করতাছি আর ছেলেরা ভয় পাইয়া যাইতাছে। তখন প্রফেসর রাজ্জাক বলতাছেন, আপনারা ছাত্রদের এত কঠিন কঠিন প্রশ্ন করেন? ওগো কইতে পারেন না যে, তোমাগো কী কী প্রশ্ন আছে হেইডা কও? আমি সব প্রশ্নের উত্তর দিতাছি। উনার কাজই হল ওপর থেকে প্রশ্ন ছুঁড়ে দেওয়া।